钦定古今图书集成/明伦汇编/闺媛典/第004卷 > 《列女传序》史金
## 钦定古今图书集成/明伦汇编/闺媛典/第004卷 > 《列女传序》史金

汉成帝时，刘向始述三代贤妃淑女，及淫泆奢僭，兴
亡盛衰之所由，汇分类别，号《列女传》，因以讽谏。范晔
始载之《汉史》。古者女子生十年有女师，渐长有麻枲
丝茧之事，有祭祀助奠之事。既嫁，职在中馈而已，故
以无非无仪为贤。若乃嫠居寡处，患难颠沛，是皆妇
人之不幸也。一遇不幸，卓然能自树立，有烈丈夫之
风，是以君子异之。